เหล่าผู้กล้าระแวงสังคมรวมตัวกู้โลก

เหล่าผู้กล้าระแวงสังคมรวมตัวกู้โลก (Ningen Fushin no Bōkensha-tachi ga Sekai o Sukuu Yō Desu) เป็นซีรีส์ไลต์โนเวลญี่ปุ่น เขียนโดยชินตะ ฟูจิ และวาดภาพประกอบโดยซูซูมุ คูโรอิ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์เมเดียแฟกทอรี ตีพิมพ์เป็นหนังสือไลต์โนเวลในเครือเอ็มเอฟบุ๊กส์ตั้งแต่เดือนกันยายน พ.ศ. 2562 ถึงเดือนพฤศจิกายน พ.ศ. 2566 วางจำหน่ายทั้งสิ้น 6 เล่ม มังงะดัดแปลงวาดโดยมาซากิ คาวากามิ เผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 ซีรีส์อนิเมะโทรทัศน์ดัดแปลงสร้างโดยสดูดิโอกีกทอยส์ ออกอากาศตั้งแต่เดือนมกราคมถึงมีนาคม พ.ศ. 2566

**เนื่อเรื่อง**
นิคอยู่ในกลุ่มนักผจญภัยมากฝีมือ แต่ถูกขับไล่ออกจากกลุ่มโดยผู้นำกลุ่มซึ่งเขาเคารพเหมือนเป็นพ่อ แถมยังถูกแฟนบอกเลิก นิคซึ่งสิ้นหวังในสังคมมนุษย์ได้บังเอิญได้พบกับนักเวทที่เป็นอดีตคุณหนู นักบวชผู้ถูกคว่ำบาตร และนักรบมนุษย์ครึ่งมังกรหญิงขณะร่วมโต๊ะเดียวกันที่ร้านเหล้าแห่งหนึ่ง ทั้งสามคนต่างก็ประสบเหตุที่ทำให้ไม่ไว้ใจคนอื่นเช่นเดียวกับนิค นิคจึงตัดสินใจร่วมกับอีกสามคนจัดตั้งกลุ่มนักผจญภัยชื่อ "เซอร์ไวเวอร์ส" ขึ้นมา เรื่องราวการผจญภัยของกลุ่มนักผจญภัยที่ไม่ไว้ใจมนุษย์จึงได้เริ่มต้นขึ้น

**ตัวละคร**
Nikku
Voiced by|ยูซูเกะ โคบายาชิ
ตัวละครเอกของเรื่อง
Tiāna
Voiced by|ซายูมิ วาตาเบะ
อดีตคุณหนูและเป็นนักเวทย์ของกลุ่ม
Curran
Voiced by|ซายากะ คิกูจิ
เผ่าครึ่งมังกรและนักรบของกลุ่ม
Zemu
Voiced by|ชุนอิจิ โทกิ
อดีตนักบวชและเป็นฮีลเลอร์ของกลุ่ม
Kizuna
Voiced by|มิกาโกะ โคมัตสึ
Agēto
Voiced by|คาโอริ อิชิฮาระ

**สื่อ**

**ไลตโนเวล**
ซีรีส์ไลต์โนเวลเขียนโดยชินตะ ฟูจิ และวาดภาพประกอบโดยซูซูมุ คูโรอิ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์เมเดียแฟกทอรี ตีพิมพ์เป็นหนังสือไลต์โนเวลในเครือเอ็มเอฟบุ๊กส์ตั้งแต่เดือนกันยายน พ.ศ. 2562 วางจำหน่ายถึงเล่มที่ 4 เมื่อวันที่ 23 ธันวาคม พ.ศ. 2565

**มังงะ**
มังงะดัดแปลงวาดโดยมาซากิ คาวากามิ เผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่วันที่ 25 ตุลาคม พ.ศ. 2562

**อนิเมะ**
มีการประกาศดัดแปลงเป็นอนิเมะในอีเวนต์ไลฟ์สตรีมครบรอบ 8 ปีของเอ็มเอฟบุ๊กส์ในวันที่ 15 สิงหาคม พ.ศ. 2564  ภายหลังได้เผยว่าจะเป็นซีรีส์โทรทัศน์ ผลิตโดยสตูดิโอกีกทอยส์ร่วมกับสตูดิโอ เซเวน และอำนวยการผลิตโดยฟรอนเทียร์เวิกส์ กำกับและเขียนบทโดยอิตสึกิ อิมาซากิ  ออกแบบตัวละครและเป็นหัวหน้าผู้กำกับแอนิเมชันโดยฮิโรโอะ นางาโอะ และแต่งดนตรีประกอบโดยเรียว ทากาฮาชิ ซีรีส์ออกอากาศตั้งแต่วันที่ 10 มกราคมถึง 28 มีนาคม พ.ศ. 2566 ทางช่อง Tokyo MX และเครือข่ายอื่น ๆ เพลงเปิดชื่อเพลงว่า  "Glorious World" ร้องโดยชุนอิจิ โทกิ ส่วนเพลงปิดชื่อเพลงว่า "Never Fear" ร้องโดยมาโอะ อาเบะ

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บโนเวล ที่โชเซ็ตสึกะ นิ นาโร - เว็บไซต์ทางการของไลต์โนเวล - เว็บไซต์ทางการของมังงะ - เว็บไซต์ทางการของอนิเมะ -  อนิเมะ เหล่าผู้กล้าระแวงสังคมรวมตัวกู้โลก ที่มิวส์ ไทยแลนด์-  อนิเมะ เหล่าผู้กล้าระแวงสังคมรวมตัวกู้โลก ที่ปีลีปีลี-  อนิเมะ เหล่าผู้กล้าระแวงสังคมรวมตัวกู้โลก ที่อ้ายฉีอี้-  อนิเมะ เหล่าผู้กล้าระแวงสังคมรวมตัวกู้โลก (พากย์ไทย) ที่อ้ายฉีอี้- 24630
หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะและมังงะที่สร้างจากไลต์โนเวล
หมวดหมู่:กีกทอยส์
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของโตเกียวเอ็มเอ็กซ์